
Narva Linnavalitsuse 05.03.2014. a korralduse nr 246-k

„Narva Päevade 2014 ürituste piletihindade kehtestamine“ muutmine
1. Asjaolud ja menetluse käik
Narva Linnavalitsuse 05.03.2014. a korraldusega nr 246-k kehtestati Narva Päevade 2014 ürituste piletihinnad. Ürituste kavas toimusid muudatused – öökino raames näidatakse filmi „Mina tahan ka“ ja sellest tulenevalt tuleb Narva Linnavalitsuse 05.03.2014. a korraldus nr 246-k selles osas muuta.
2 . Õiguslikud alused
Kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Muuta Narva Linnavalitsuse 05.03.2014. a korralduse nr 246-k „Narva Päevade 2014 ürituste piletihindade kehtestamine“ punkt 3 ja anda see järgmises redaktsioonis:

„Kehtestada Narva Päevade raames toimuvate ürituste piletihinnad järgmiselt:
	Toimumisaeg
	Üritus
	Toimumiskoht
	Piletihind

	05.06.14 kl 18.00
	Teatrietendus „Kakskümmend kaks suudlust, neli minestust ja üks migreen“.
	Kultuurimaja Rugodiv
	3 eurot

	05.06.14 kl 21.00
	Öökino. A. Balabanovi film „Mina tahan ka“. Õhtujuht A. Pozdnjakov.
	Forum Cinemas Astri (piletite eelmüük KM Rugodivi kassas)
	1 euro

	06.06.14 kl 19.30
	Narva Linna Sümfooniaorkestri, Maria teatri solistide ja Peterburi noorte virtuooside „Valgete ööde tähed“ ühiskontsert.
	Narva Aleksandri Kirik
	täiskasvanud – 5 eurot;

lapsed ja pensionärid – 2 eurot

	08.06.14 kl 18.00
	„Nostalgia“. Vene estraaditähtede loominguõhtu Svetlana Krjutškova ja Semjon Altovi osalusega.
	Geneva Keskus
	3 eurot


4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

